Διεθνές κέντρο εμπορικών εκθέσεων και συνεδρίων της Τενερίφης

Το Διεθνές κέντρο εμπορικών εκθέσεων και συνεδρίων της Τενερίφης (στα ισπανικά: "Centro Internacional de Ferias y Congresos de Tenerife") είναι ένα κτίριο που φιλοξενεί εμπορικές εκθέσεις και συνέδρια.  Βρίσκεται στην πόλη της Σάντα Κρουθ ντε Τενερίφε (Κανάριες Νήσοι, Ισπανία). Σχεδιάστηκε από τον Ισπανό αρχιτέκτονα Σαντιάγο Καλατράβα.

Εγκαινιάστηκε τον Μάιο του 1996 και καλύπτει μια έκταση άνω των 40.000 τετραγωνικών μέτρων. Βρίσκεται πολύ κοντά στην Αίθουσα της Τενερίφης. Είναι διαμορφωμένο με τέτοιο τρόπο ώστε να μπορεί να φιλοξενεί μεγάλες εκδηλώσεις, εκθέσεις και συνέδρια που λαμβάνουν χώρα στην Τενερίφη. Η μεγάλη αίθουσα στον τελευταίο όροφο, με εμβαδόν 12.000 τετραγωνικά μέτρα, είναι ο μεγαλύτερος κλειστός χώρος στις Κανάριες Νήσους.

Χρησιμοποιείται για διάφορες εκδηλώσεις του Καρναβαλιού της Σάντα Κρουθ της Τενερίφης, μεταξύ των οποίων η εκλογή της βασίλισσας του καρναβαλιού.

Εξωτερικοί σύνδεσμοι 

 Επίσημη Ιστοσελίδα

Κανάριες νήσοι
Κτίρια και κατασκευές στην Ισπανία